Dagosrden og tillægsdagsorden godkendt.\nBudgetopfølgning pr. 30. april 2020 - samlet for kommunen\nPå grund af problemer med det nye økonomisystem var det imidlertid nødvendigt at udsætte 31. marts opgørelsen til et skøn beregnet på baggrund af forbruget pr. 30. april 2020.\nDe respektive fagudvalg behandler primo juni måned de forventede regnskaber for 2020. Af sagsfremstillingerne fremgår følgende skøn:\nBudgetopfølgning pr. 30. april 2020 - hele kommunen\nRest i forhold til korrigeret budget 201920\nRest i forhold til oprindeligt budget\nMidtvejsregulering - indtægt\nMidtvejsregulering - udgift\nDriftsudgifter iflg. regnskab\nAnlægsudgifter iflg. regnskab\nI alt - regnskabsmæssigt\nForventet overførsel til 2021 - Drift\nForventet overførsel til 2021 - anlæg\nForventet overførsel til 2021 - låneoptagelse\nResultat efter overførsel\nDen samlede budgetopfølgning pr. 30. april 2020 er i stor grad påvirket af Coronasituationen.\nAdministrationen har for de respektive fagudvalgsområder skønnet over de samlede netto-merudgifter som følge af Coronasituationen.\nFor Børne- og Familieudvalget er ovenstående resultat ændret i forhold til udvalgets dagsordenstekst. Dette skyldes, at udgifterne til Corona-situationen teknisk er nulstillet til udvalgets behandling. Der er imidlertid behov for at kunne samle de coronarelaterede udgifter, hvorfor resultatet er ændret med 3,6 mio. kr. svarende til udvalgets skønnede udgifter til vikarer m.v. i daginstitutionerne.\nI ovenstående forventede regnskab er indregnet følgende Corona-relaterede udgifter og virkning af midtvejsreguleringen af bloktilskuddet:\nBeskæftigelsesudvalget - seniorpension\nUdgifter i alt indregnet i udvalgenes budgetopfølgninger pr. 30. april 2020\nMidtvejsregulering - udvidelse af AUB - halvdelen af bloktilskudsreguleringen skal anvendes i kommunerne til at lave nye praktikpladsaftaler mv.\nMidtvejsregulering - tilbageførsel af pris- og lønfremskrivning. Primært udgifter til brændsel og drivmidler, hvor der på udvalgenes driftsbudgetter skal foretages en samlet reduktion på ca. 2,0 mio. kr.\nNettopåvirkning i alt indregnet i budgetopfølgningen pr. 30. april 2020\nDe samlede merudgifter er et skøn, som kan blive påvirket i både opadgående og nedadgående retning afhæng af hvorledes Coronakrisen udvikler sig, og er afhængig af hvor hurtig Danmark kan komme tilbage til normale tilstande.\nI henhold til KL´s orienteringsmøder om den kommunale økonomi efter økonomiaftalen for 2021 indgår kompensation herfor i midtvejsregulering af bloktilskuddet for 2020. Nedenstående kompensationstal opgivet i mia. kr. er på landsplan. Vesthimmerlands Kommunes andel udgør ca. 6,5 promille.\nMidtvejsregulering af bloktilskuddet i 2020\nCorona relaterede udgifter - 1,2 mia. kr.\nVærnemidler KVIK - 1,4 mia. kr. (Beløbet udbetales til KVIK og kommunerne har en trækningsret på indkøb af værnemidler - for Vesthimmerlands Kommune = "gratis" indkøb af værnemidler for 9,1 mio. kr.)\nOverførselsudgifter - 3,4 mia. kr.\nForsikrede ledige - 5,5 mia. kr.\nTilbageregulering af pris- og løn - 1,0 mia. kr.\nAftale om AUB (Arbejdsgivernes uddannelsesbidrag) 0,6 mia. kr.\nForventet midtvejsregulering med virkning for Vesthimmerlands Kommune\nDe forventede budgetoverførsler til 2021 er p.t. et usikkert skøn. De 8,0 mio. kr. af driftsoverførslerne kan henføres til skolernes opsparede midler, som forventes videreført til 2021. Af anlægsmidlerne til overførsel udgør de 31 mio. kr. midler afsat til svømmecenteret i Aars.\nDer er i 2020 hjemtaget lån vedr. 2019 lånerammen, og det er besluttet, at den endelige låneoptagelse for 2020 udsættes til beslutning i marts måned 2021. Beløbet overføres derfor til 2021.\nByrådet besluttede den 30. april 2020 at søge lånedispensation på 20 mio. kr. (10 årigt lån som følge af Coronakrisen). Social- og Indenrigsministeriet har den 11. maj 2020 meddelt Vesthimmerlands Kommune en lånedispensation på 13 mio. kr. Lånet er endnu ikke optaget - og indgår ikke i ovenstående opgørelse. Byrådet vil senere skulle tage stilling hertil.\nDer er ikke i budgetopfølgningen indregnet konsekvens af en evt. fremrykning af anlægsarbejder i 2020. Bliver der gennemført en fremrykning af enkelte anlægsarbejder, forventes der at kunne indhentes en tilsvarende lånedispensation (skal søges inden 1. december 2020).\nKorrektionen for løn- og prisstigninger på 1,0 mia. kr., hvor Vesthimmerlands Kommunes andel udgør 6,5 mio. kr. er medtaget med en reduktion på 2,0 mio. kr. i driftsudgifterne. Forskellen til de 6,5 mio. kr., som kommunen reduceres i bloktilskuddet skyldes, at der allerede i forbindelse med vedtagelsen af budget 2020 blev reduceret i forhold til de aftalte løn- og prisstigninger med 6,0 mio. kr. Reduktionen skyldtes, at der efter i forbindelse med aftaleindgåelse allerede var en mindre forventet løn- og prisfremskrivning.\nReduktionen på de 2,0 mio. kr. skyldes et decideret fald i udgifterne til brændsel og drivmidler (opvarmning, benzin og olie m.v.) på knap 10% i forhold til det budgetterede. Reduktionen vil således ske bredt i kommunen på skoler, børnehaver, ældrecentre, administrationsbygninger for opvarmning og de steder, hvor der er kommunale udgifter til brændstof til motorkøretøjer.\nSom konsekvens af ændring af organisatorisk forankring af overordnede opgaver vedrørende CURA og herunder ændring i forhold til administrativ tilknytning af EOJ-ansvarlige medarbejdere fra Udviklingsafdelingen under Pleje og Seniorservice til Fællessekretariatet pr. 1. maj 2020 søges der om flytning af lønmidler ialt 0,680 mio. kr. fra politikområde 3. Pleje og seniorservice til politikområde 4. Andet.\nUltimo maj er der i alt på Sundhedsudvalgets område bogført 4,2 mio. kr. på særskilt "corona-aktivitet", det vil sige udgifter til værnemidler. Heraf udgør udgiften til Det fælleskommunale lager 1,1 mio. kr.\nDerudover formodes det, at der har været lønudgifter forbundet med ekstra personaleforbrug, hvilket det dog ikke er muligt at foretage en præcis opgørelse af, ligesom Globen Vesthimmerland har haft et afledt indtægtstab som følge af covid jf. ovenfor.\nDa der pt. er et lager af værnemidler, og idet det fremtidige udgiftniveau til værnemidler ikke kendes, er der i budgetopfølgningen pr. 30. april 2020 ikke medtaget forventede udgifter.\nForbrug pr. 30. april - Behandles i udvalget i mødet i maj måned.\nForbrug pr. 30. juni - Behandles i udvalget i mødet i august/september måned.\nForbrug pr. 30. september - Behandles i udvalget i mødet i november måned.\nByrådet via Økonomiudvalget og de faglige udvalg.\nAdministrationen indstiller 17. juni 2020, pkt. 184:\nat budgetopfølgningen pr. 30. april 2020 godkendes\nat der foretages reduktion for brændsel og drivmidler med 2,0 mio. kr., idet priserne herfor er faldet med op til 10%\nat der for Sundhedsudvalgets område flyttes 0,680 mio. kr. fra politikområde 3. Pleje og seniorservice til politikområde 4. Andet\nat øvrige budgetkorrektioner afventer budgetopfølgningen pr. 30. september 2020 (hvilket også gælder for de Coronarelaterede udgifter/indtægter).\nBeslutning fra Økonomiudvalget, 17. juni 2020, pkt. 184:\nBudgetopfølgning 300420 ØK\nBudgetopfølgning 300420 SUND\nBudgetopfølgning 300420 BESK\nBudgetopfølgning pr. 30. april 2020 - Børne- og Familieudvalget\nBudgetopfølgning 30-04-20 TMU\nTilskud fra puljen til understøttelse af læselyst i folkeskolen\nJf. Vesthimmerlands Kommunes Regulativ for Økonomistyring pkt. 4.2, skal Byrådet meddele bevillinger over 100.000 kr., som ikke er bevilget i forbindelse med vedtagelse af årsbudgettet.\nMed "Aftale om justeringer af folkeskolen til en mere åben og fleksibel folkeskole" fra januar 2019 er der afsat midler til en 3-årig læseindsats målrettet 1.-9. klasse i folkeskolen.\nFormålet med puljen til understøttelse af læselyst i folkeskolen er, at få flere stærke læsere i folkeskolen og at reducere antallet af svage læsere ved at øge læselyst og sætte fokus på læsning gennem hele skoleforløbet. Gode læseevner er en forudsætning for tilegnelse af viden og færdigheder i alle fag, og der er en sammenhæng mellem lysten til at læse, og hvor god man er til det.\nForældrene spiller en vigtig rolle for, at børn læser i deres fritid. Derfor skal forældrene inddrages i læseindsatsen gennem målrettede initiativer til fremme af den daglige læsning.\nLæseindsatsen målrettes 1.-9. klassetrin i folkeskolen og tilskud ydes til indsatser, der afsluttes inden udgangen af skoleåret 2021/2022.\nDer er søgt om og bevilget 250.000 kr.\nBeløbet finansierer timer til deltagelse i workshops for 5 skolers PLC'ere og læsevejledere, timer til arbejdsgruppen, opsætning af materialer, tryk af materialer til alle kommunens skoler 0.-6. årgang samt videopræsentation.\nFra Vesthimmerlands Kommune deltager Løgstør Skole, Farsø Skole, V. Hornum Skole, Østermarkskolen og Ullits Skole. Alle for elever i indskolingen og mellemtrin.\nPuljemidlerne skal sætte fokus på forældrenes betydning for, at børn bliver glade for at læse. Der laves forskellige tiltag, som skal klæde forældrene på til at understøtte deres børns læseglæde endnu bedre. I skoleåret 2019/2020 udvikles der følgende materialer:\n- månedlige nyhedsbreve til forældre på mellemtrin med gode ideer og inspiration\n- film til fremvisning på forældremøder - hvad siger eleverne at de har brug for?\n- flyers til uddeling på forældremøder - forskellige pointer til hvert klassetrin og viden om hvor man kan få hjælp\nI skoleåret 2020/2021 implementeres disse materialer på alle skoler. Fra august 2020 udvikles og implementeres tilsvarende materialer til indskolingen. Hele projektet er afsluttet ved skoleårets afslutning juni 2021.\nAdministrationen indstiller 17. juni 2020, pkt. 185:\nat der gives en tillægsbevilling som en udgiftsbevilling og en indtægtsbevilling på 250.000 kr. på drift i 2020.\nBeslutning fra Børne- og Familieudvalget, 9. juni 2020, pkt. 86:\nBeslutning fra Økonomiudvalget, 17. juni 2020, pkt. 185:\nTilskudsbrev fra puljen til understøttelse af læselyst i folkeskolen (bevillingsbrev)\nAnsøgning læselyst Vesthimmerlands Kommune\nBevillingssag - statslig pulje i 2020 til normeringer i daginstitutioner (minimumsnormeringer)\nRegeringen og støttepartierne har indgået aftale om, at tilføre kommunerne 500 mio. kr. i 2020 til mere pædagogisk personale i landets daginstitutioner. Med den indgåede aftale om udmøntning påbegyndes det normeringsløft, der skal føre til lovbundne minimumsnormeringer i vuggestuer og børnehaver i kommunerne i løbet af årene frem til 2025.\nVesthimmerlands Kommunes andel af de 500 mio. kr. udgør i 2020 2,924 mio. kr.\nBørne og Familieudvalget godkendte på møde den 31. marts 2020 fordeling af midlerne.\nBeløbet svarer til 247,46 timer pr. uge som fordeles til 12 daginstitutioner og 6 LBO'er i forhold til antal 0-5 årige i institutionen.\nMidlerne tildelt kommunerne kan anvendes til ansættelse af pædagogisk personale, som varetager en funktion i direkte tilknytning til børnene i kommunale, selvejende og udliciterede daginstitutioner samt puljeinstitutioner. Anvendelsesperioden for midlerne er perioden fra 1. januar 2020 til 31. december 2020, hvilket dermed også omfatter perioden for genåbning fra 15. april og frem.\nAdministrationen indstiller 17. juni 2020, pkt. 186:\nat der gives en tillægsbevilling som en udgifts- og en indtægtsbevilling på 2,924 mio. kr. på drift i 2020.\nBeslutning fra Børne- og Familieudvalget, 9. juni 2020, pkt. 92:\nBeslutning fra Økonomiudvalget, 17. juni 2020, pkt. 186:\nListe over foreløbig fordeling af tilskud\nUdmontning af midler til normeringer for 2020\nTil-frameldingsblanket - Pulje til normeringer i 2020\nTillægsbevilling til projekt NordVest Smart Production\nNVSP (NordVest Smart Production) projektet har modtaget en tillægsbevilling fra Erhvervsstyrelsen på ca. 3,5 mio. kr., hvilket bl.a. betyder, at projektet er blevet forlænget til februar 2022, at Thisted og Marigerfjord Erhvervsråd er blevet partnere og at minimum 15 nye virksomheder får mulighed for at deltage i projektet. Denne sagsfremstilling behandler de bevillingsmæssige konsekvenser.\nNVSP projektet har eksisteret i snart 3 år. I januar 2019 blev der foretaget den obligatoriske midtvejsevaluering af projektet, hvor både projektpartnerne og de deltagende virksomheder blev interviewet, og resultatet blev en gennemsnitlig samlet score på 3,8 (5 er maks), hvilket er ganske flot.\nI NVSP gøres der brug af en særlig opsøgende metode. Metoden har fokus på en virksomhedsnær tilgang baseret på opsøgende innovation kombineret med en stor agilitet i udviklingsarbejdet og solid faglig indsigt. Denne metode sikrer høj, kontinuerlig relevans for virksomhederne og er i den grad medvirkende til, at NVSP bidrager til øget innovationen i den enkelte virksomhed men også øger andelen af innovative SMV’ere (små- og mellemstore virksomheder) i Danmark. NVSP har haft betydelig positiv indvirken på deltagervirksomhedernes innovationshøjde, hvad angår indførelse af digitale løsninger i produktionen, produkter og/eller forretningsmodellerne og værdikæden på tværs af funktioner i virksomheden. Det er altså resultater både indenfor det projektet benævner ”Smart produktion” og ”Digital transformation”, som projektet har opnået.\nSom projekt har NVSP fået stor opmærksomhed i Danmark. Derudover melder Aalborg Universitet om international interesse blandt forskere i udlandet i den måde NVSP knækker innovationskoden på ude hos virksomhederne.\nI det perspektiv har partnerkredsen ønsket at udvide NVSP aktiviteterne ved blandt andet at inkludere Thisted Kommune og Mariagerfjord Kommune i projektet. Derudover er det ambitionen at øge aktiviteterne i det eksisterende konsortium, idet der er en naturlig interesse og efterspørgsel fra virksomhedernes side af NVSP ydelser i Vesthimmerlands og Jammerbugt Kommune.\nDerfor er der blevet søgt en tillægsbevilling til at igangsætte 15 innovationsforløb fordelt mellem Thisted Kommune, Mariagerfjord Kommune, Jammerbugt Kommune og Vesthimmerlands Kommune, og ansøgningen om tillægsbevilligen er blevet godtkendt af Erhvervsfremmebestyrelsen.\nTillægsbevilligen forventes at bidrage til:\nat ca. 15 virksomheder vil samarbejde med forskningsinstitutioner (Aalborg Universitet)\nat ca. 10 virksomheder vil deltage i NVSP med henblik på at introducere produkter, der er nye på markedet\nat ca. 10 virksomheder vil deltage i NVSP med henblik på at introducere produkter, der er nye for virksomheden\nat ca. 10 virksomheder gennem deltagelse i NVSP har udviklet koncepter til nye produkter eller løsninger\nPå længere sigt forventes det at aktiviteterne i NVSP vil resultere i:\nøget vækst og udvikling\nøget innovationshøjde blandt produktionsvirksomhederne\netablering af nye virksomehder\netableringen af innovationspartnerskaber på tværs af virksomheder\nOrganiseringen fortsætter som hidtil. Dog er styregruppen i NVSP blevet udvidet med en repræsentant fra de to nytilkomne partnere henholdsvis Thy Erhvervsforum og Mariagerfjord Erhvervsråd.\nBudget og regnskabskabssystem for Kommuner.\nTillægsbevillingen betyder, at Vesthimmerlands Kommune modtager et kontanttilskud på 3.538.764 kr. fra Erhvervsstyrelsen. Det betyder, at den samlede kontante bevilling til NVSP udgør i alt 15.148.264 kr. Den er sammensat af midler fra 3 forskellige puljer (EU-regionalfond, decentrale erhevrvsfremmemidler og målretter erhvervsindsats).\nTillægsbevillingen er sammensat på følgende måde:\nProjektarbejde: 3.868.760 kr.\nØvrige udgifter: 849.240 kr.\nI alt: 4.718.000 kr.\nKontant tilskud: 3.538.764 kr.\nKommunal egenfinansiering i timer: 235.428 kr.\nPrivat egenfinansiering fra virksomheder: 943.808 kr.\nBevillingen er udgiftsneutral, og midlerne fra Erhvervsstyrelsen refunderes løbende bagud, når projektets halvårlige delregnskab er godkendt.\nAdministrationen indstiller 17. juni 2020, pkt. 187:\nat der meddeles en anlægsudgiftsbevilling på 3.538.764 kr.\nat der meddeles en anlægsindtægtsbevilling på 3.538.764 kr.\nat rådighedsbeløbene afsættes og frigives samtidigt.\nBeslutning fra Økonomiudvalget, 17. juni 2020, pkt. 187:\nFor driftsudgifterne til bygningsvedligeholdelse er der afsat ca. 2,5\nmio. kr. til bygningsvedligeholdelse og ca. 12 mio. kr. til asfalt og belægninger. Disse beløb kan også delvist indgå i fremrykning til 2020.\nTeknik- og Miljøudvalget, 4. maj 2020, pkt. 88:\nSundhedsudvalget, 5. maj 2020, pkt. 53:\nAdministrationens indstilling anbefales godkendt med bemærkning om at fremrykning af renovering af hjælpemiddeldepot kun muliggøres ved en yderligere budgettilførsel på ca. 2,5 mio. kr.\nBørne- og Familieudvalget, 5. maj 2020, pkt. 72:\nKultur- og Fritidsudvalget, 6. maj 2020, pkt. 44:\nTil Økonomiudvalgets behandling af egne anlægsforslag og bemærkningerne fra fagudvalgene er der indhentet notat fra Erhverv Væksthimmerland, der har på forespørgsel har udarbejdet notat for nedlukningens virkning i Vesthimmerlands Kommune indenfor udvalgte brancher.\nNotatet er vedlagt og her fremgår det:\nHårdest presset er de erhverv, der er blevet tvunget til at holde lukket p.g.a. forsamlingsforbuddet; caféer, restauranter, kultur- og oplevelsessteder og eventarrangører.\nDetailhandlen er også generelt hårdt ramt, dels efter en periode at have mere eller mindre lukket, men også fordi de oplever, at kunderne er tilbageholdende med at bruge penge. Særligt større investeringer f.eks. bilkøb er kunderne tilbageholdende med.\nLandbruget og Industrien kører videre næsten uden at bemærke krisen.\nFor bygge- og anlægsbranchen er der udarbejdet en minianalyse, hvor 50 små og store virksomheder er blevet stillet 6 spørgsmål.\nSpørgsmålene og svarene er vedlagt og her er konklusionerne på de 5 af de 6 spørgsmål fremhævet:\nGenerelt tegner det et billede af en branche der har rigtigt travlt!\nDette tegner alt i alt et billede af en branche der ser forholdsvist lyst på fremtiden.\nKonklusionen her er altså at virksomhederne ikke ser det som vigtigt at fremskynde de offentlige anlægs- og vedligeholdelsesudgifter.\nGenerelt ligger tallet mellem 0 og 4 hjemsendte medarbejdere, og generelt en kommentar om, at folkene kommer ind igen.\nReelt forventer virksomhederne altså slet ikke at skulle sende folk hjem fremover.\nUd over ovennævnte har kommunens ejendomscenter følgende kommentarer:\nat alle håndværkere de har haft kontakt med udtrykker, at der er rigeligt at lave,\nat en af kommunes tegnestue/rådgiver siger, at de ser nogle ret dårlige licitations resultater og at deres indtryk ligeledes er, at håndværkerne har bogen fuld, og\nat en resultatet af en nylig afholdt kommunal licitation lå godt 30% over det forventede og 15% over det kalkulerede.\nPå baggrund af den supplerende sagsfremstilling og fagudvalgenes bemærkninger, herunder Teknik- og Miljøudvalgets bemærkning om, at administrationen skal være opmærksom på, at markedet ikke overophedes ved igangsætning af anlægsarbejderne ændres administrationens indstilling fra fagudvalgsbehandlingerne til følgende:\nat den oprindelige indstilling drøftes og at der med udgangspunkt i konklusionerne og kommentarerne fra kommunens ejendomscenter vurderes, hvorvidt bygge- og anlægsarbejder fra 2021 skal igangsættes,\nat Økonomiudvalgets beslutning fremsendes efterfølgende til Byrådets behandling\nØkonomiudvalget, 13. maj 2020, pkt. 148:\nEr der enkelte projekter fra 2021, der ønskes gennemført og igangsat i 2020 vil Økonomiudvalget se positiv på en sådan henvendelse fra fagudvalgene.\nPunktet genoptages herefter efter fagudvalgenes og Økonomiudvalgets behandling med indstilling til Byrådet.\nSupplerende sagsfremstilling Teknik- og Miljøudvalget 8. juni 2020:\nI forhold til Økonomiudvalgets beslutninger vil udvalget skulle tage stilling til, om der er enkelte projekter fra 2021, der ønskes gennemført og igangsat i 2020.\nPå baggrund af den supplerende sagsfremstilling til Økonomiudvalget indstiller administrationen, at følgende projekter igangsættes i 2020:\nTMan-003 Energirenoveringer iht. energimærkning - 500.000 kr. igangsættes, idet de er afledte driftsbesparelser.\nTMan-040 Trafiksikkerhedsprojekter, pulje - 90.000 kr. vedrørende projekt ved Østermarkskolen\nat følgende projekter igangsættes i 2020:\nBeslutning fra Teknik- og Miljøudvalget, 8. juni 2020, pkt. 113:\nSupplerende sagsfremstilling til Økonomiudvalget den 17. juni 2020:\nPå baggrund af ovennævnte indstiller administrationen at Økonomiudvalget tager stilling til Teknik- og Miljøudvalgets beslutning.\nDet bemærkes at Børne- og Familieudvalget, Kultur- og Fritidsudvalget, Sundhedsudvalget først behandler punktet i deres møde i august.\nat indstillingen fra Teknik- og Miljøudvalgets møde den 8. juni 2020 godkendes.\nBeslutning fra Økonomiudvalget, 17. juni 2020, pkt. 188:\nAdministrationens indstilling anbefales godkendt med bemærkning om,\nat Børne- og Familieudvalget behandlede et tilsvarende punkt i mødet den 9. juni 2020 og besluttede, at udvalget ikke ønsker at fremrykke anlægsinvesteringer fra 2021.\nInput til Økonomiudvalget i Vesthimmerlands Kommune vedr særligt trængte brancher\nStatus på nyt botilbud i Aalestrup\nUdvalget orienteres om status på nyt botilbud Vestergade i Aalestrup og beslutter, om der skal arbejdes videre med en reduktion af projektet fra 20 pladser til 16 pladser. Endvidere beslutter udvalget, om der skal nedsættes en politisk styregruppe i forbindelse med projektet.\nStatus og forslag om reduktion af projektet fra 20 pladser til 16 pladser\nI samarbejde med Vesthimmerlands Kommune indsendte Aars Boligforening ultimo 2018 skema A vedrørende opførsel af 20 "ældreboliger" til handicappede i Vestergade i Aalestrup. Aars Boligforening skal være ejer af boligerne, mens Vesthimmerlands Kommune skal være ejer af servicearealerne, som etableres som en særskilt ejerlejlighed.\nOpførsel af det nye botilbud er led i et tidligere besparelsesforslag om at nedlægge 2 små omkostningstunge botilbud (Lucernevangen og Krogen - 10 pladser) samt tilføre øget kapacitet til området.\nMed afsæt i udviklingen på Aalestrup Tilbuddene, som Sundhedsudvalget løbende mundtligt er orienteret om, nemlig\nat målgruppen for tilbuddet, nemlig udviklingshæmmede, er for nedadgående.\nat flere udviklingshæmmede flytter i egen bolig med støtte.\nat efterspørgslen fra andre kommuner på denne type tilbud er vigende.\nat Vesthimmerlands Kommuen har mange botilbud til udviklingshæmmede.\nat Aalestrup tilbuddene har haft ledige pladser med deraf følgende underskud i flere år.\nat Social Tilsyn Nord har en skærpet praksis i forhold til målgruppematchning.\nbesluttede forvaltningen, at projektet i Vestergade skulle sættes på pause, indtil det fremtidige behov var afklaret.\nMed baggrund i den vedtagne udviklingsplan for Psykiatri- og Handicap, er det forvaltningens faglige vurdering, at behovet kun er 16 pladser i det nye botilbud, ligesom det bestående botilbud "Under Bøgen" ( 4 pladser) indstilles lukket i forbindelse med ibrugtagning af det nye botilbud i Vestergade. I den mellemliggende periode er botilbuddet Rosenvængt med 6 pladser også nedlagt i henhold til politisk beslutning herom.\nDet vil sige, at der nedlægges 20 plader og opføres 16 nye pladser. Reduktion af 20 boliger til 16 boliger medfører også, at boligerne bliver lidt større, idet bygningsmassens areal fastholdes. Det er forvaltningens vurdering, at der fremadrettet vil blive stillet større krav til arealet på boligerne fra både beboere og pårørende. Det er ligeledes forvaltningens vurdering, at det nye botilbud kan målrettes såvel udviklingshæmmede samt visse grupper af udviklingshæmmede med "sidediagnoser" som fx. autisme.\nSelve udgifterne til omprojekteringen af projektet fra 20 til 16 pladser forventes at udgøre op til kr. 500.000. Disse udgifter må forventes at være enkommunal udgift som foreslås afholdt under Sundhedsudvalgets ramme. I den forbindelse skal opmærksomheden henledes på, at udgifterne til "tomgangsleje" m.v. vil være betragteligt større end omkostningen til omprojektering af projektet.\nI det oprindelige projekt var der ikke afsat midler til sprinkling i bygningen. Efterfølgende er der kommet mere fokus på brandsikring, herunder sprinkling, blandt andet ift. kommunens plejeboliger. På den baggrund har forvaltningen besluttet, at det fremadrettet skal indgå i projektet, at der skal være sprinkleranlæg i bygningen. Udgifterne hertil skal som udgangspunkt indeholdes i den vedtagne anskaffelsessum.\nNår udvalgets beslutning om det fremtidige projekt i Vestergade er truffet vil Aars Boligforening i samarbejde med arkitekten udarbejde en ny tidsplan for projektet. På nuværende tidspunkt forventes det nye projekt klar til indflytning i januar 2022.\nDer er nedsat følgende arbejdsgrupper i forbindelse med projektet:\noverordnet styregruppe med repræsentanter fra Aars Boligforening, Vesthimmerlands Kommune samt arkitekt på byggeriet.\nfaglig arbejdsgruppe med repræsentanter fra Aars Boligforening, Aalestrup tilbuddene, hjælpemiddelterapeut, byggesagkyndig samt koordinator.\nEndvidere nedsættes en byggegruppe i forbindelse med byggeriet. Vesthimmerlands Kommune får en repræsentant i denne gruppe.\nDer er fra politisk side fremsat ønske om nedsættelse af en politisk styregruppe på projektet.\nHenset til den ovenfor oplyste status på projektet, skal forvaltningen gøre opmærksom på, at de opgaver der tilbagestår vedrørende projektet er følgende:\ngodkendelse af endeligt projekt efter omdannelse fra 20 boliger til 16 boliger indenfor den samme bygningsramme, herunder godkendelse af skema B (Sundhedsudvalget og Byrådet).\nudbud af byggeriet i totalentreprise (Aars Boligforening).\nselve byggeriet (Aars Boligforening).\nflytning af beboere og ibrugtagning af byggeriet ( Leder af Aalestrup tilbuddene).\nHvis der ønskes nedsat en politisk styregruppe på projektet skal forvaltningen foreslå, at styregruppen består af følgende:\n2 politisk udpegede repræsentanter fra Sundhedsudvalget\nfx. formand og næstformand.\nDirektør Anne Krøjer\nPsykiatri- og handicapchef Marianne Hvilsom\nLed i udviklingsplan for Psykiatri- og Handicap med tilpasning af botilbuddene til fremtidigt behov og mere omkostningseffektive enheder.\nPå Byrådets møde den 13. december 2018 blev skema A på projektet vedtaget med følgende økonomi:\nServiceareal incl. moms\nServiceareal ex. Moms\nGebyrer til offentlige\nServicearealer (ex. moms)\nServicearealtilskud – 20 boliger af kr. 40.000\nKommunal udgift i alt\nVed reduktion af projektet fra 20 boliger til 16 boliger vil den kommunale udgift blive kr. 160.000 større (manglende servicearealtilskud på 4 x kr. 40.000) . Dette beløb foreslås afholdt under Sundhedsudvalgets ramme.\nSom omtalt ovenfor er der en udgift på op til kr. 500.000 i omprojekteringsudgifter, som er en kommunal udgift. Disse foreslås afholdt indenfor Sundhedsudvalgets ramme.\nByrådet via Sundhedsudvalget og Økonomiudvalget.\nAdministrationen indstiller 17. juni 2020, pkt. 189:\nat projektet reduceres med 4 pladser fra 20 pladser til 16 pladser\nat der tages stilling til, om der skal nedsættes en politisk styregruppe samt deltagerne i gruppen\nat reduktion i servicearealtilskud kr. 160.000 afholdes under Sundhedsudvalgets ramme\nat omprojekteringsudgifter op til kr. 500.000 afholdes under Sundhedsudvalgets ramme\nBeslutning fra Sundhedsudvalget, den 5. maj 2020, pkt. 56:\nAdministrationens indstilling anbefales godkendt med bemærkning om, at der nedsættes en styregruppe som foreslået af forvaltningen.\nBeslutning fra Økonomiudvalget, 17. juni 2020, pkt. 189:\nAnlægsregnskab - Nedrivning af Kristiansmindevej 36, 9670 Løgstør\nGodkendelse af anlægsregnskab for nedrivning af ejendommen Kristiansmindevej 36, 9670 Løgstør (Løgstør hallerne) med efterfølgende salg af grunden til etablering af ejerboliger samt finansiering af merforbruget.\nØkonomiudvalget godkendte på mødet den 4. oktober 2017 licitationsresultat for nedrivning af Kristiansmindevej 36, 9670 Løgstør. Byrådet godkendte bevillingsmæssige konsekvenser på mødet den 27 november 2017.\nMerforbruget på 128.995 kr. skyldes primært uforudsete udgifter til udskifning og reparation af eltavle samt ændring af elinstallation.\nAdministrationen indstiller 17. juni 2020, pkt. 190:\nat anlægsregnskabet for nedrivning og salg af Kristiansmindevej 36, 9670 Løgstør godkendes\nat merforbruget på 128.995 kr. finansieres af kassebeholdningen.\nBeslutning fra Økonomiudvalget, 17. juni 2020, pkt. 190:\nAnlægsregnskab, Løgstør hallerne\nIgangsætning - Lokalplanforslag for sommerhusområdet ved Skov Sørens Vej nord for Rønbjerg\nGrundejerforeningen "Næsby Strand" har gennem flere år ønsket, at de gældende 2 deklarationer for sommerhusområdet erstattes af en ny lokalplan for området. Et forslag til lokalplan er nu udarbejdet.\nOmrådet ligger i landzone og er reguleret af 2 deklarationer 1969 og 1972. Deklarationerne gør det besværligt for såvel grundejerne som den kommunale administration at håndtere ønsker om byggeri, udvidelser m.v. samt byggesagsbehandlingen.\nKommunen har gennem en årrække givet landzonetilladelser til større udvidelser af sommerhuse i området op til omkring 150 m2 til 170 m2.\nImidlertid omgjorde Planklagenævnet i 2019 en tilladelse til en større udvidelse af et sommerhus til et afslag til udvidelsen. Nævnet udtalte samtidig, at såfremt "sommerhuse" i landzone skulle udvides til mere end ca. 100 m2 skulle dette ske via en planlægning af sommerhusområdet.\nAfgørelsen betød at ansøgninger om udvidelse til over 100 m2 i området frem over så skulle have afslag i overensstemmelse med Nævnets fastlagte praksis.\nForvaltningen har tidligere sagt til grundejerforeningen, at en forudsætning for at kommunen ville gå videre med en lokalplanlægning ville være, at der i området var enighed om at udarbejde en lokalplan. Forvaltningen deltog i efteråret 2019 i en ekstra ordinær generalforsamling i grundejerforeningen. Her redegjorde forvaltningen om situationen med uændret plangrundlag (dvs. deklarationerne opretholdes) samt såfremt der blev vedtaget en lokalplan. I hovedtræk ville en opretholdelse af deklaratioerne medføre, at husene i området maks. kunne være 100 m2, mens en lokalplan kunne give mulighed for større sommerhuse.\nEt stort flertal af grundejerforeningens medlemmer (ca. 80%) har tilsluttet sig en lokalplan-løsning og samtidig ønsket at det nye plangrundlag bl.a. i størst muligt omfang tager hensyn til ud- og indsigt fra de enkelte parceller.\nLigeledes vil bygningshøjden fremadrettet blive reduceret fra 5,5 meter til 4,5 meter, ligesom beplantningshøjden fremadrettet begrænses.\nEn lokalplan skulle gerne gøre det nemmere for såvel grundejere som kommune at håndtere byggeri i området. Når området er udlagt til sommerhusområde i en lokalplan, vil der fremover ikke skulle gives landzonetilladelser, men blot byggetilladelser.\nForvaltningen har undervejs i planudarbejdelsen været i jævnlig kontakt med grundejerforeningens bestyrelse.\nPlanlovens kap. 5 og Lov om miljøvurdering af planer og programmer og af konkrete projekter (VVM).\nDer er nu udarbejdet et forslag til lokalplan for området omfattet af de to deklarationer. Hvis forvaltningens indstilling godkendes, sendes planforslagene i offentlig høring. Administrationen lægger op til en delegering af kompetancen til den endelige vedtagelse af planlægning:\nat forslag til lokalplan godkendes og sendes ud i offentlig høring,\nat den offentlige høring af planforslagene fastsættes til 4 uger,\nat der ikke gennemføres miljøvurdering, idet planen ikke vurderes til at få sandsynlige væsentlige indvirkninger på miljøet,\nBeslutning fra Teknik- og Miljøudvalget, 8. juni 2020, pkt. 117:\nBeslutning fra Økonomiudvalget, 17. juni 2020, pkt. 191:\nForslag til lokalplan nr. 1092.pdf\nHvalpsund-Sundsøre Færgeri - Budget 2021\nBudget 2021 for Hvalpsund-Sundsøre Færgeri.\nAdministrationen har udarbejdet forslag til budget 2021 for Hvalpsund-Sundsøre Færgeri.\nBudgettet er tilrettet de faktiske forhold og fremskrevet med KL´s fremskrivningsprocenter.\nDer er udarbejdet to budgetforslag. Forslag 1 er med nuværende takster, mens forslag 2 er med en forhøjelse af taksterne.\nByrådene i Skive og Vesthimmerlands kommuner via Økonomiudvalgene, Teknik- og Miljøudvalgene og Færgebestyrelsen.\nat forslagene drøftes\nat budget 2021 fremsendes til godkendelse i de respektive byråd.\nFærgebestyrelsen, 18. maj 2020, pkt. 7:\nFraværende: Jan D. Andersen\nAdministrationens indstilling anbefales godkendt med bemærkning om, at budgetforslag 2 med forhøjelse af takster fremsendes til godkendelse i byrådene.\nBeslutning fra Teknik- og Miljøudvalget, 8. juni 2020, pkt. 114:\nAdministrationens indstilling anbefales godkendt med bemærkning om, at Lars Andresen og Kirsten Moesgaard ønsker forslag 1, hvor taksterne ikke forhøjes.\nDer er udarbejdet to forslag til budget 2021.\nForslag 1 viser et resultat på – 207.000 kr.\nForslag 2 viser et resultat på 52.000 kr.\nEneste forskel er en mindre forhøjelse af taksterne i forslag 2. Taksterne, der forhøjes, har ikke været reguleret siden 2012.\nBeslutning fra Økonomiudvalget, 17. juni 2020, pkt. 192:\nBudget 2021, nr.1\nBudget 2021, nr.2.xlsx\nSagsbeh.: Pia Risgård\nDen nuværende informationssikkerhedspolitik er godkendt i Byrådet i 2017. Efterfølgende er EU´s databeskyttelsesforordning og den heraf afledte nationale lovgivning på området trådt i kraft, og der er derfor udarbejdet en ny udgave af politikken, der omfatter de nye regler.\nDe overordnede rammer for, hvordan Vesthimmerlands Kommune efterlever reglerne om informationssikkerhed er fatlagt i kommunens informationssikkerhedspolitik, der senest er godkendt i Byrådet i 2017.\nEU´s databeskyttelsesforordning trådte i kraft den 25. maj 2018 og afløste reglerne fra Persondataloven. Med forordningen er der kommet mange nye regler, som offentlige myndigheder skal overholde.\nDatabeskyttelsesfordningen og den heraf afledte nationale lovgivning på området er indarbejdet i den nye udgave af informationssikkerhedspolitikken.\nDen nye udgave er primært tilrettet på baggrund af de nye bestemmelser i forordningen:\nFastlæggelse af sikkerhedsniveau på baggrund af konkrete risikovurderinger samt ledelsens ansvar i forbindelse hermed.\nHåndtering af sikkerhedsbrud/overtrædelser og hvordan medarbejderne skal forholde sig i disse situationer.\nDer er kommet skærpede krav i relation hertil bl.a. i forhold til indberetning til Datatilsynet, hvilket kræver både korrekt og rettidig indberetning.\nPræcisering af at der skal sikres et højt bevidsthedsniveau hos alle ansatte, både når der tales om beskyttelse af IT, data og information.\nDatabeskyttelsesrådgiverens (DPO) rolle og ansvar er nærmere beskrevet.\nDPO´en er en ny funktion afledt af forordningen.\nPræcisering af organisering og ansvar - herunder at det er en ledelsesmæssig opgave at sikre informationssikkerheden i Vesthimmerlands Kommune.\nEU´s databeskyttelsesforordning med heraf afledt national lovgivning.\nat informationssikkerhedspolitikken godkendes.\nBeslutning fra Økonomiudvalget, 17. juni 2020, pkt. 193:\nPersonalepolitik - Ny personalepolitik 2020\nSagsbeh.:Anne Ulstrup Jensen\nMED-Hovedudvalget har nedsat en arbejdsgruppe, der i samarbejde med HR-afdelingen har revideret personalepolitikken og udarbejdet et tilhørende procesmateriale. Den nye personalepolitik er udarbejdet med afsæt i Plan- og bæredygtighedsstrategien, direktionens strategi og ledelsesgrundlaget. Det tilhørende procesmateriale er forslag til, hvordan man i MED-systemet kan arbejde med personalepolitikken.\nDen reviderede personalepolitik og procesmaterialet er drøftet og anbefalet af hhv. MED-Hovedudvalget, Chefforum og Direktionen.\nDe overordnede overvejelser og mål omkring revideringen af personalepolitikken er følgende:\nAt skabe en skarp, nutidig og relevant personalepolitik med respekt for de eksisterende politikker og beslutninger.\nAt skabe en strategisk personalepolitik med delpolitikker, der kobler sig til Direktionens strategi samt Plan- og bæredygtighedsstrategien.\nAt udforme en personalepolitik der sætter rammerne, og overlader arbejdet vedr. de konkrete indsatsområder til MED-udvalgene. Dette ud fra en hensigt om at gøre personalepolitikken nærværende, levende og relevant, fremfor at nedfælde generelle indsatsområder centralt fra.\nI Vesthimmerlands Kommune er det vigtigt for os, at alle ansatte har gode forudsætninger for at lykkes. Disse skaber vi ved at sikre alle ansatte gode rammer for effektiv, kompetent og koordineret opgaveløsning, hvor borgeren er i centrum.\nVores personalepolitik skal give alle ansatte et fælles grundlag for arbejdet i Vesthimmerlands Kommune. Politikken tager udgangspunkt i kommunes vision og værdier, og personalepolitikkens delpolitikker afspejler ledelsesgrundlaget og Direktionens strategi, som er rammerne for udmyntningnen af Plan- og bæredygtighedsstrategien.\nPersonalepolitikken indeholder følgende delpolitikker og principper:\nVi arbejder ud fra en fælles styrringstænkning og ser vores løsning af kerneopgaven som en del af en større sammenhæng.\nGennem en effektiv og innovativ organisation udfordrer vi vante tankegange, tilegner os ny viden og færdigheder.\nMed fokus på kvalitet, fleksibilitet, tryghed og dialog samarbejder vi om at skabe attraktive arbejdspladser.\nSammen skaber vi sunde arbejdsplader, hvor vi trives både fysisk, psykisk og socialt.\nPersonalepoltikken er en overordnet ramme- og hensigtspolitik der omsættes via de lokale drøftelser i MED-Udvalgene af de enkelte delpolikker. Processerne igangsættes via MED-Hovedudvalget og MED-Udvalgene og arbejdspladserne støttes i arbejdet via det udarbejdede procesmateriale.\nat Personalepolitikken godkendes.\nBeslutning fra Økonomiudvalget, 17. juni 2020, pkt. 194:\nProcesmateriale til personalepolitikken 2020\nDrøftelse af ansøgning om ekstraordinært tilskud fra handelstandsforeninger i forbindelse med Covid-19\nØkonomiudvalget skal tage stilling til ansøgning om ekstraordinært tilskud på 500.000 kr. fra handelsstandsforeningerne i Vesthimmerland i forbindelse med Covid-19.\nDe fire handelsstandsforeninger i Vesthimmerland - henholdsvis Aalestrup, Løgstør, Farsø og Aars Handelsstandsforening - har sammen søgt om et samlet ekstraordinært tilskud som følge af nedlukningen af samfundet i forbindelse med Covid-19.\nAnsøgningen begrundes med, at nedlukningen af samfundet, herunder handelslivet i Vesthimmerland, har ramt det lokale handelsliv hårdt. Flere butikker risikerer at lukke helt, hvis der ikke bliver gjort en ekstraordinær indsats, som kan medvirke til at skubbe gang i det lokale handelsliv igen i takt med at samfundet genåbnes.\nForeningerne søger om tilskud på ialt 500.000 kr. øremærket til aktiviteter i forbindelse med genåbningen af samfundet. Foreningerne ønsker at bruge midlerne forskelligt og vil senere afrapportere til kommunen hvordan midlerne konkret anvendes lokalt.\nVesthimmerlands Kommune yder idag et årligt tilskud til foreningerne på ialt 441.000 kr. fordelt således:\nForeningerne søger om ekstraordinært tilskud på 500.000 kr.\nDer er i budgettet for 2020 ikke afsat midler til formålet. Såfremt ansøgningen imødekommes skal tilskuddet finansieres indenfor Økonomiudvalgets ramme eller via kassebeholdningen.\nPå Økonomiudvalgets område er der afsat 1 mio. kr. til Made in Denmark, som grundet Covid 19 ikke afvikles.\nBeslutning fra Økonomiudvalget, 17. juni 2020, pkt. 195:\nØkonomiudvalget besluttede, at anbefale til Byrådet, at yde et ekstraordinært tilskud på 500.000 kr. til handelsstandsforeningerne finansieret via det afsatte beløb til Made In Denmark.\nBilag - Ansøgning om ekstraordinært tilskud\nBeslutning i Beskæftigelsesudvalget den 8. juni 2020\nFraværende: Liselotte Lynge Jensen og Per Jensen\nAdministratens anbefales godkendt.\nBeslutning i Teknik- og Miljøudvalget den 8. juni 2020\nBeslutning i Sundhedsudvalget den 9. juni 2020\nFraværende: Kirsten Moesgaard og Morten Mejdahl\nBeslutning i Børne- og Familieudvalget den 9. juni 2020\nBeslutning i Kultur- og Fritidsudvalget den 10. juni 2020\nBeslutning fra Økonomiudvalget, 17. juni 2020, pkt. 233:\nGodkendelse - Kulturpolitik Vesthimmerland\nKultur- og Fritidsudvalget har sendt Kulturpolitik Vesthimmerland i høring i de politiske fagudvalg og hos relevante høringsparter i perioden 21. april - 7. maj 2020. Efter høringsfristens udløb har Kultur- og Fritidsudvalget på møde den 10. juni godkendt Kulturpolitik Vesthimmerland med de ændringer, høringssvarende har medført. På den baggrund fremsendes Kulturpolitik Vesthimmerland til endelig godkendelse i Byrådet.\nKultur- og Fritidsudvalget har på baggrund af dialog med borgere, kulturaktører og erhvervsliv udpeget følgende indsatser for kulturpolitikken:\nKultur og børn og unge\nVisionen "Kulturen i Vesthimmerland - fri og folkelig" hænger sammen med ønsket om at være kendt som en oplevelsesrig kommune, der er attraktiv at bo i, og som er værd at besøge.\nVi vil sammen skabe autentiske oplevelser og fællesskaber, der udfordrer og beriger.\nDer er indkommet ni høringssvar fra eksterne parter - vedhæftet som bilag 1-9.\nSundhedsudvalgets høringssvar fremgår også af bilag 10.\nHøringssvar fra Sundhedsudvalget, Teknik- og Miljøudvalget, Beskæftigelsesudvalget, Børne- og Familieudvalget samt Økonomiudvalget fremgår af oversigt.\nHøringssvarene har givet anledning til følgende ændringer:\nVisionen formuleres som "Kulturen i Vesthimmerland - fri og folkelig"\nUnder Kulturpolitikkens mål tilføjes et punkt: Udarbejde en kulturel investeringsplan, der sætter rammen for en prioriteret handlingsplan\nUnder indsatsområde 1. Kultur i én sammenhængende kommune er teksten øverst side 4 ændret fra Resultatet skal være, at der skabes mere kultur end nogensinde før til Resultatet skal være, at der skabes bedre og mere kultur end nogensinde før.\nUnder indsatsområde 3. Kultur og fortællinger side 5 er teksten Kulturarven skal være en del af den lim, som binder os sammen i nye sammenhænge og fællesskaber, og som afliver gamle myter ændret til Kulturarven skal i samspil med live-kulturen og de udøvende kunstarter være en del af den lim, som binder os sammen i nye sammenhænge og fællesskaber, som afliver gamle myter og i stedet skaber fremtidens kulturarv i Vesthimmerland.\nOvenstående formulering afføder en tilføjelse i samme indsatsområde under Derfor vil vi: Understøtte live-kulturen og de udøvende kunstarter i Vesthimmerland\nSom opfølgning på høringssvar fra de politiske fagudvalg, vil følgende blive iværksat:\nKultur og Fritid tager initiativ til etablering af tværgående arbejdsgruppe med tilhørende kommissorium, der tager afsæt i Beskæftigelsesudvalgets anbefalinger\nKultur- og Fritidsudvalget tager initiativ til fællesmøde med Børne- og Familieudvalget, hvorefter Kultur og Fritid tager initiativ til etablering af tværgående arbejdsgruppe med tilhørende kommissorium\nKultur og Fritid tager initiativ til etablering af tværgående arbejdsgruppe i samarbejde med bl.a. Sundhedscentret om kulturlivets bidrag til forebyggende tiltag\nKultur og Fritid vil afholde samarbejdsmøder med ErhvervVæksthimmerland og Destination Himmerland med henblik på konkret udmøntning af fælles mål og indsatser.\nDialog med borgere, kulturaktører og erhvervsliv har været et bærende element i udarbejdelsen af den kommende kulturpolitik. Der er i den forbindelse blevet gennemført en række borgerinvolverende aktiviteter med god tilslutning.\nKultur- og Fritidsudvalget har på sit møde den 6. maj 2020 besluttet at invitere kulturaktører og -institutioner til sommermøde på Stenaldercenter Ertebølle lørdag den 22. august 2020. Her vil udvalget præsentere den kommende kulturpolitik og drøfte dens perspektiver med deltagerne.\nFormidling af den endelige Kulturpolitik Vesthimmerland vil efterfølgende ske på flere platforme afstemt efter relevante målgrupper.\nØkonomien til effektuering af indsatser på baggrund af ny kulturpolitik vil ikke kunne afholdes inden for Kultur- og Fritidsudvalgets drift.\nKultur- og Fritidsudvalget fremsender til de kommende budgetforhandlinger et ønske om 1 mio. kr. til budget 2021 til:\nEtablering af en særlig busordning med det formål at give børn og unge adgang til kulturinstitutionerne i Vesthimmerland\nEtablering af en ”kulturel rygsæk” til børn i Vesthimmerland med det formål at præsentere dem for en bred vifte af kultur\nat Kulturpolitik Vesthimmerland godkendes.\nTilbageførsel af inklusionsmidler\nMed vedtagelsen af Minianalysen for specialundervisning i november 2017 i Børne- og Skoleudvalget blev det besluttet, at provenuet ved bedre inklusion skulle forblive på skole- og dagtilbudsområdet. Punktet vedrører stillingtagen til, efter hvilke principper tilbageførslen skal ske.\nI Minianalysen var der opsat et mål om, at 95% af eleverne skulle være inkluderet på deres distriktsskole i skoleåret 2020-2021 og fremover. Udgangspunktet i 2017 var 93,8% inkluderede, og siden da er udviklingen gået i retning af målet. Således forventes det, at der pr. 1. august 2020 er 94,7% inkluderede elever på distriktets skole.\nMålsætningen er underlagt det politisk vedtagne princip om, at alle elever, der har behov for et specialtilbud, visiteres hertil.\nI 2018 var der 800.000 kr. i mindreforbrug på specialundervisning, som blev fordelt ligeligt til skolerne. I 2019 var mindreforbruget 4.200.000 kr., som ligeledes blev fordelt ligeligt. Efterfølgende blev det politisk tilkendegivet, at der i 2020 ønskedes flere forskellige fordelingsprincipper belyst. Forvaltningen har udarbejdet 3 forslag på udmøntning af det forventede mindreforbrug på 3.500.000 kr.\nForslag 1 - fordeling efter elevtal\nDette forslag er i overensstemmelse med tildelingsmodellen på skoleområdet, og også det udgangspunkt eventuelle rammebesparelser udmøntes efter.\nForslag 2 - ligelig fordeling\nDette forslag sker med baggrund i, at inklusionsopgaven er en fælleskommunal indsats, hvor de mindste skoler skal løfte opgaven for færre midler.\nForslag 3 - kombination af fordeling efter elevtal og ligelig fordeling\nDette forslag kombinerer forslag 1 og 2, således at de store skoler stadigvæk får mest, men de små skoler tilgodeses i mindre omfang.\nAt skolernes fortsatte arbejde med at inkludere eleverne på distriktets skole, styrkes ved tilbageførsel af midler. En tilbageførsel er desuden stærkt motivationsfremmende, da skolerne kan se, at en øget indsats fører til ekstra midler.\nat der træffes beslutning om fordeling af de 3.500.000 kr. skal ske efter forslag 1, forslag 2 eller forslag 3\nat forvaltningen bemyndiges til sidst på året at fordele eventuelt mindreforbrug udover de 3.500.000 kr. efter samme principper.\nBeslutning fra Børne- og Familieudvalget, 9. juni 2020, pkt. 89:\nEt flertal i udvalget bestående af Inger Nielsen, Lars Andresen, Doris Lauritzen og Niels Heebøll stemte for model 3.\nEt mindretal bestående af Signe Nøhr, Niels Krebs og Rasmus Vetter stemte for model 1.\nMindretallet ønsker sagen behandlet i Byrådet.\nEt enigt udvalg ønsker at forvaltningen bemyndiges til sidst på året at fordele eventuelt mindreforbrug udover de 3.500.000 kr. efter samme principper.\nBørne- og Familieudvalgets flertalsindstilling blev sendt til afstemning.\nFor stemte 13:\nPer Bisgaard, Inger Nielsen, Morten Mejdahl, Kurt Friis Jørgensen, Lars Andresen, Jakob Vium Dyrman, Brian Christensen, Liselotte Lynge, Niels Heebøll, Karen Clausager, Anders Kjær Kristensen, Doris Lauritzen, Per Bach Laursen\nImod stemte 13:\nSvend Jørgensen, Per Nyborg, Allan Ritter Andersen, Signe Nøhr, Herik Dalgaard, Niels Krebs Hansen, Pia Buus Pinstrup, Kirsten Moesgaard, Asger Andersen, Uffe Bro, Rasmus Vetter, Per Jensen, Palle Jensen\nUndlod at stemme: Ingen\nDermed blev forslaget ikke vedtaget.\nBørne- og Familieudvalgets mindretalsindstilling blev herefter sendt til afstemning.\nLukket -Tilsyn med den almene boligorganisation Aars Boligforening - diverse dispositioner\nLukket - DPO´s statusrapport for 2019 på sikkerhedsarbejdet


Konservative kræfter skal holde fingrene fra vores personlige rettigheder | Debat | viborg-folkeblad.dk\nKonservative kræfter skal holde fingrene fra vores personlige rettigheder\nAF: HANNE ROED OG KAREN MELCHIOR, FOLKETINGSKANDIDATER (B) I HHV. VESTJYLLAND OG ØSTJYLLAND\nPubliceret 24. maj 2019 kl. 17:00\nHanne Roed og Karen Melchior, folketingskandidater (B) i hhv. Vestjylland og Østjylland\nRetten til som kvinde at bestemme over vores egen krop og liv er desværre ikke en ret, vi kan tage for givet. Senatet i Alabama har netop besluttet at forbyde abort, medmindre kvindens liv er i fare. Kvinder og unge piger vil blive tvunget til at bære deres voldtægtsmands børn, også i tilfælde af incest.\nDen ikoniske højesteretsdommer i USA, Ruth Bader Ginsburg, understreger, at beslutningen om at få et barn er centralt for en kvindes liv, velfærd og anstændighed. Når staten træffer den beslutning på hendes vegne, bliver hun behandlet som mindre end et voksent menneske med ansvar for hendes egne beslutninger.\nI Radikale Venstre har vi grundlæggende den holdning, at et menneske har ret til selv at træffe beslutninger om sit eget liv. Nogle gange har man brug for hjælp til en beslutning, men det skal man ikke påtvinges. Vi skal som samfund aldrig tvinge folk igennem et system, hvor vi sætter tvivl om et så vigtigt personligt valg ved tre instanser.\nI forskellige forklædninger foreslås afskaffelse af retten til abort. Når man foreslår tre obligatoriske samtaler, før en kvinde kan træffe et valg om sit eget liv, mærker man, at intentionen er det samme som altid, der skal ikke foretages aborter i Danmark. Og ja, jeg har hørt argumenterne om, at partiet ikke længere er tilhængere af en afskaffelse af retten til fri abort. I stedet går man så åbenbart ind for en umyndiggørelse af kvinder.\nDet er ikke kun retten til at bestemme over sin egen krop, man ønsker, at staten skal gøre sig til herre over. Retten til at definere sin familie, og hvem man lever sammen, med er også under pres, hvis ikke vi passer på. Første kampplads er fertilitetsbehandlingen. Skal det kun være til heteroseksuelle (kirkeligt) viede par, eller må vi andre også være med som regnbuefamilier og solomødre? Radikale Venstre mener, at muligheden for at få børn ikke skal være afhængig af religion, køn, om man er til kvinder, mænd eller begge dele, om man er et par eller alene.\nI andre lande er retten til selv at definere sin familie og sin kærlighed under pres, og konservative bevægelser med støtte fra konservative kræfter i USA forsøger at skrive andre familieformer end den heteroseksuelle kernefamilie ud af forfatningerne. Det gælder også i Danmark, hvor Kristendemokraterne grundlæggende er modstandere af disse liberale rettigheder.\nVi må og skal sikre lige rettigheder for alle europæiske befolkninger - baseret på de grundlæggende liberale tanker. Vi er kommet videre end statsledere, som ignorerer befolkningens krav om selv at kunne bestemme over eget liv.


Påskehøjskole ved Granada, 28.3. - 4.4. 2023\nRejseleder - Henrik\nRejseleder - Maria\nRejseleder - Jesper\nRejseleder - Svend\nAnne - vores kontordame\nRejseleder - Rikke\nMit rejseprogram bringer mig rundt i hele Spanien, og desuden kommer jeg også til Marokko. Jeg er vild med det arabisk influeret Andalusien med de smukke monumenter, blandinger af kristent og muslimsk, den krydrede mad og varmen. Men jeg nyder også at komme til Nordspanien, mere alvorligt og tilbagetrukket, de smukke romanske kirker og kalkmalerier, den raffinerede mad, de innovative hoteller og restauranter. I Marokko genfinder jeg den arabiske kultur i levende live og kan langt bedre forestille mig, hvordan livet har formet sig i det arabiske Spanien i middelalderen.\nSpansk kultur og historie har min store interesse, og jeg nyder at være i landene og mærke, når min begejstring for stederne og historien smitter. Jeg holder af de små ukendte steder langt ud på landet, hvor man kan finde fascinerende historiske levn fra den rige fortid. Men jeg er også meget glad for at bevæge mig rundt i byerne og opleve, hvordan det traditionelle og det moderne blandes på forunderlig vis.\nI mit arbejde er jeg meget inspireret at højskolen. Jeg holder af blandingen af faglig formidling og socialt samvær. Højskoleformen præger alle mine rejser, men den står naturligvis tydeligst igennem, når vi tilbyder højskole i Sydeuropa. Det er en stor tilfredsstillelse for mig, at vi kan tilbyde højskole i både Granada, Sevilla, Barcelona og Porto, hvor den danske højskoletradition og den sydeuropæiske kultur kan mødes!\nJeg er portugiser og har de seneste 15 år boet i flere europæiske lande, hvor jeg har læst turisme og kulturmanagement, samt arbejdet indenfor disse områder. Fra 2012 til 2018 boede jeg i Danmark, hvor jeg blev gift med Nikolaj. I 2015 startede vi vores portugisisk-danske familie, da vi fik vores søn Leo. I samme år blev jeg uddannet som Master i Turisme fra Aalborg Universitet i København, hvor jeg især havde fokus på bæredygtig turismeudvikling. Derudover arbejdede jeg hos Wonderful Copenhagen som projektleder i fem år.\nI 2018 flyttede vores lille familie til Portugal, hvor jeg startede min egen turismevirksomhed med en mission om at fremvise Portugal til de danskere, der gerne vil opleve mit land på en autentisk måde. I denne sammenhæng samarbejder jeg blandt andet med Granada Kulturrejser som rejseleder i det sydlige Portugal med særligt fokus på Alentejo regionen.\nJeg har dedikeret mit professionelle liv til turisme og kultur. Jeg er nemlig dybt fascineret af at opdage nye kulturer (inklusive min egen!), lære og fordybe mig i nye sprog (jeg taler allerede fem) og jeg brænder for at kunne dele min passion for turisme med andre. Udover det drømmer jeg om en verden, hvor vi sænker tempoet og nyder øjeblikket. Det er i det tempo jeg vil vise dig mit Portugal.\nJeg har altid haft en følelse af, at Rom har to lag. De steder, der især er kendt fra de mange artikler, som aviserne bringer, og de fortællinger som fx guidebøgerne indeholder. Der er dog en temmelig stor del af Rom, som aldrig bliver fortalt. Det er et slags ”usynligt Rom”. Og lige præcis den del af Rom har fascineret mig i stigende grad gennem de senere år. For når man som jeg har boet i mere end 25 år i Rom, så begynder man at vende blikket væk fra de kendte steder, for i stedet at søge efter de ukendte, det ”hemmelige og usynlige”.\nUd over byens to lag – det kendte og det ukendte – har jeg altid haft en helt klar fornemmelse af, at Rom er en vaskeægte historiefortæller. Byens historie – kultur, politik, sport, litteratur mv. – er fuld af fascinerende beretninger, der blot venter på at bliver fortalt. Det er netop det, jeg prøver at gøre, når jeg som journalist skriver om Rom, og når jeg holder foredrag om byen, og det er også noget, jeg vil glæde mig til at praktisere for Granada Kulturrejsers kommende Rom-rejsende. At vise dem et anderledes og usynligt Rom.\nSvend Ry bner\nDet blev min skæbne, at jeg for 40 år siden mødte en spansk familie fra Madrid. De viste mig deres Spanien, og siden har jeg – mens folk rystede overbærende på hovedet – vandret mange hundrede kilometer for at opsøge byer, egne og steder, der har tilknytning til landets rige kultur og historie – hér skete det!\nUndervejs har jeg udviklet en dyb kærlighed til et land, man aldrig bliver færdig med. Komponisten Isaac Albéniz har i sin Iberia Suite fremmanet Spaniens mangfoldighed, og på samme måde trækker vore dages Spanien uvilkårligt tråde tilbage i tiden – fra de gamle romere og maurerne til Caminoen, fra Madrid over Catalonien til Sevilla, Galicien og Baskerlandet. Intet i Spanien er tilfældigt, og samtidig er omgangsformen utvungen og spontan.\nI 1980’erne var jeg så heldig at opleve den kulturelle eksplosion i Madrid, La Movida, hvor der blev spillet højt af folk med hanekam, og filminstruktøren Pedro Almodóvar gik rundt i det hippe Malasaña-kvarter i netstrømper.\nSiden er jeg blevet uddannet historiker og har blandt andet skrevet bogen ’Bag Madrids barrikader’ om magtkampen på den republikanske side under Den Spanske Borgerkrig. Efterfølgende har jeg været i arkiverne i Moskva for at undersøge forholdet mellem de nordiske kommunistpartier, Komintern og De Internationale Brigader.\nFor nogle år siden bidrog jeg med to afsnit om hhv. borgerkrigen og fodbold i Madrid til rejsebogsserien ’Vide Verden’. Senere skrev jeg ’Fodbold i Spanien – meget mere end el Clásico’, som gennem fodbolden fortæller det moderne Spaniens historie. Bogen bygger på samtaler med høj og lav i spansk fodbold – herunder landstræner Vicente del Bosque.\nJeg er nemlig også glad for fodbold. Lige som José Mourinho og Pep Guardiola er jeg uddannet træner, og jeg har gennem mange år lavet arrangementer for alt fra DBU, Kanal 6 og forskellige fodboldklubber til den lokale beværtning.\nDesuden holder jeg forelæsninger på Folkeuniversitetet om nyere spansk historie, og jeg tager gerne rundt på landets højskoler, biblioteker, folkeskoler og i foreninger for at holde foredrag om både Spanien og fodbold.\nJeg er også oversætter (fra spansk og engelsk), leder af fodboldfilmfestivalen ’Shoot!’ og så optræder jeg af og til i medierne – i de senere år har det især været i forbindelse med striden om Cataloniens løsrivelse fra Spanien.\nEndelig har jeg en erkendt svaghed for tapas og spansk rockmusik.\nJeg er uddannet korrespondent fra Herning Handelshøjskole, har en merkonomeksamen og en uddannelse som terapeut samt en stor interesse for sprog, mennesker, kultur og den verden, vi lever i.\nJeg er fra Sunds i Midtjylland og har slået mine folder i det midtjyske i mange år.\nNu bor jeg i Silkeborg med herlig adgang til skov og søer næsten udenfor døren. Jeg har to voksne børn, og vi har, siden de var små, rejst ud i verden hver eneste sommer. Det blev altid til ferier, de ikke ville hjem fra, så selvfølgelig er de begge landet samme sted, nemlig i et rejsebureau med rejser for unge, og nu arbejder jeg et sted, hvor jeg kan servicere mennesker, der vil have kultur og indhold.\nI min fritid er mine interesser film, vandre- og cykelture, foto, rejser, helse og kultur. Jeg har en ekstra fritidsinteresse, nemlig mit arbejde som behandler.\nI 1995 flyttede jeg til Portugal. Jeg er gift med Carlos som er portugiser, og vi har to store børn. Carlos har en meget stor familie, og de tog rigtig godt imod mig. Jeg har fra første dag følt mig meget hjemme her.\nI Lissabon tog jeg turist uddannelsen og blev færdig som guide i 2000. Siden har jeg arbejdet som statsautoriseret guide, både for rejsebureauer, firmaer, skoleklasser, familier og individuelle gæster.\nPortugal er et skønt land at bo og rejse i. Portugiserne er utrolig søde og meget gæstfrie. Her er meget kultur, historie, god gastronomi og fantastisk natur.\nDet jeg gerne vil vise og fortælle til mine gæster, er det autentiske Portugal. Alt det man ikke kan læse sig til i en guide bog, eller se på internettet. Jeg elsker at fortælle om familielivet, om portugiserne, hvad laver de når de har fri, hvordan er en søndagsfrokost. Kort sagt lidt om det hele.


Mette Frederiksen: Danmark er for lille til store forskelle – SOCIALDEMOKRATIET I LYNGBY-TAARBÆK\nSocialdemokratiet kom den 22. august 2018 med et udspil til stærke lokalsamfund og velfærd tættere på borgerne.\nDer findes mere end 1.000 postnumre i Danmark. Et lille, firecifret nummer, der ret præcist angiver, hvor på danmarkskortet man befinder sig. Og som samtidig indeholder en meget større historie.Tag nu f. eks. bare et af numrene: 9690 Fjerritslev. En by, der gennem tiden både har haft et amtssygehus, slagteri og en jernbanestation. Det er alt sammen fortid nu. Det er det lokale gymnasium heldigvis ikke – allerede for 15 år siden lykkedes det trods spareplaner at bevare Fjerritslev Gymnasium. Men postnummeret 9690 er meget mere end bare Fjerritslev by. Det er landet mellem hav og fjord, et område, der bugter sig langs klitterne mod Jammerbugten til bakkelandskabet ud mod Limfjorden. Her mellem skove, heder, marker og klitplantager finder man bl.a. Trekroner-området, hvor landeveje binder små landsbyer som Bonderup, Skræm, Kirkedal, Bejstrup, Haverslev-Holmsø, Manstrup og Trekroner sammen. Små lokalsamfund, hver med under 200 indbyggere, hvor borgerne for nogle år siden købte et nedrivningsklart hus i bymidten, som de renoverede – og som i dag danner lokaler for byens købmandsbutik, der ellers var lukket. Sammen med 20 frivillige drives butikken nu af en socialøkonomisk virksomhed, der samtidig giver beskæftigelse til sårbare unge mennesker. Det er også i Trekroner-området, man har taget initiativ til »Landsby på prøve«, hvor en børnefamilie i tre måneder får gratis hus, bil, børnepasning, idræt og havehjælp. Overalt i Danmark kæmper borgere og politikere for at bevare og udvikle deres lokalsamfund. På Bornholm – hvor postnumrene er fra 3700 Rønne til 3790 Hasle – er det f. eks. lykkedes at redde øens slagteri. Der bliver lavet vindmøller og solcelleanlæg.Små virksomheder vokser sig større.\nI 5792 Årslev har Faaborg-Midtfyn Kommune købt og stillet en gammel fabrik til rådighed for krigsveteraner, gaming for ensomme unge, crossfit, skatere, Røde Kors, kunstudstillinger, borgermøder og meget mere. De små historier fra bare nogle få af Danmarks mange postnumre siger os to ting. For det første: At der mange steder trives et engagement, båret frem af ildsjæle, der skaber stærke lokale fællesskaber. Mennesker, der tager ansvar, og som insisterer på at præge udviklingen. Det er Danmark, når det er bedst. For det andet: Politik gør en forskel. Den kan være positiv eller negativ. Men vi er selv med til at bestemme, hvad der skal ske med vores samfund.\nVi er ganske vist oppe imod en tendens, der gør sig gældende i hele verden. En urbanisering, hvor borgere flytter fra landet mod byerne. Spørgsmålet er, hvordan vi forholder os til tidens strømning. Tænker vi: Sådan er det jo? Eller forholder vi os aktivt til det? Tør vi sætte spørgsmålstegn ved, om større altid er bedre? Har det en værdi i sig selv, at beslutninger træffes tæt på dem, det vedrører? Hvad er prisen for et Danmark, der ikke rives over? Socialdemokratiet vil insistere på, at vi sammen kan gøre en forskel. Politikere, foreninger, ildsjæle, borgere, erhvervsliv.\nFor det er der brug for. Hvis man på en tur rundt i Danmark tager en afstikker fra motorvejen, slukker for Google Maps og lader landevejen føre én forbi de mange små landsbysamfund, kan man ved selvsyn se udfordringerne.Side om side med de velholdte haver og huse, der er tilbage, står forfaldne og forladte bygninger. Hvor malingen skaller, fundamenter har slået sprækker, vindueskarme er faldet af, og persiennerne er nedrullet. Alt sammen triste minder om noget, der var engang.Jeg nyder stadig at besøge 9574 Bælum, hvor min familie har sommerhus, og hvor jeg kom meget som barn. I dag er de fleste butikker og banken lukket. Kroen er lavet om til boliger. Købmanden er der stadig, godt bakket op af, at borgerne har købt andele i butikken. Men vil man have brød fra bageren om morgenen (og hvem vil ikke gerne det?), ja, så skal man nu køre til 9575 Terndrup.Andre steder i landet kan man høre foredrag om »dengang, der var liv i landsbyerne«. Og på lokale museer kan man studere egnshistorien fra den tid, hvor en by ikke bare var en by, men derimod en stationsby.Halvdelen bor på landet\nMed kommunalreformen ville vi – ifølge Lars Løkke Rasmussen – få »den bedste løsning – til den billigste pris«. Den ville endda »gøre det mere attraktivt at bo på landet«. I dag ved vi, at det ikke var sandt.\nVi vil blandt andet åbne nærhospitaler tættere på borgerne. Det skal gøre det muligt at blive behandlet for helt almindelige og ukomplicerede sygdomme – tæt på, hvor man bor.\nMen Socialdemokratiets ambition handler ikke kun om at forhindre regeringen i at trække Danmark skævt. I, der kæmper for et Danmark i balance – I har fortjent en regering, der vil hele Danmark.\nLæs Socialdemokratiets udspil “Nærheden tilbage”